CELEX: 32018R1208
Language: hr
Date: 2018-08-27 00:00:00
Title: Provedbena uredba Komisije (EU) 2018/1208 оd 27. kolovoza 2018. o razvrstavanju određene robe u kombiniranu nomenklaturu

30.8.2018   
               
               
                  HR
               
               
                  Službeni list Europske unije
               
               
                  L 220/4
               
            
         PROVEDBENA UREDBA KOMISIJE (EU) 2018/1208
         оd 27. kolovoza 2018.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. kolovoza 2018.
            
               
                  Za Komisiju,
               
               
                  u ime predsjednika,
               
               Stephen QUEST
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).
      
      
         
            PRILOG
            
                        Opis robe
                     
                     
                        Razvrstavanje
                        (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Električni analogni aparat koji sadrži senzore (tzv. „analizator kisika”) dimenzija otprilike 240 × 220 × 200 mm, težine otprilike 4,3 kg.
                        Aparat na principu kulometrijske tehnologije otkriva i mjeri kisik u tragovima te na principu paramagnetske tehnologije precizno mjeri postotak kisika u struji čistog plina i u smjesama plinova. Opremljen je LCD monitorom za prikazivanje rezultata mjerenja. Opremljen je i audio i vizualnim alarmom te analognim i digitalnim izlazom te dvosmjernom serijskom komunikacijom.
                        Instrument se koristi u industrijskim procesima u radu s plinovima te pri kontroli kvalitete.
                     
                     
                        9027 10 10 
                     
                     
                        Razvrstavanje se utvrđuje u skladu s općim pravilima 1, 3 (b) i 6 za tumačenje kombinirane nomenklature i nazivima oznaka KN 9027 , 9027 10  i 9027 10 10 .
                        Aparat ima karakteristike i funkcije aparata za fizikalne ili kemijske analize (aparata za analizu plina ili dima) iz tarifnog broja 9027 . Vidjeti i objašnjenjenja harmoniziranog sustava uz tarifni broj 9027 , prvi stavak, točku 8., koja obuhvaća električne aparate za analizu plina ili dima za određivanje i mjerenje sadržaja plinova, a koji se koriste za analizu zapaljivih ili spaljenih plinova u koksnim pećima, pri proizvodnji plinova, u visokim pećima itd.
                        Razvrstavanje u tarifni broj 9026  kao instrumenti ili aparati za mjerenje ili kontrolu protoka, razine, pritiska ili ostalih promjenjivih veličina tekućina ili plinova isključeno je jer su instrumenti i aparati za fizikalne ili kemijske analize konkretnije obuhvaćeni tarifnim brojem 9027  (vidjeti i objašnjenja harmoniziranog sustava uz tarifni broj 9026 , prvi stavak, isključenje (d)).
                        Aparat je složeni proizvod u smislu općeg pravila za tumačenje 3 (b) i razvrstava se prema komponenti koja proizvodu daje bitnu značajku. Smatra se da je funkcija otkrivanja i mjerenja kisika u plinu bitna značajka aparata.
                        Stoga se aparat razvrstava u oznaku KN 9027 10 10 , kao elektronički aparat za analizu plina ili dima.